CELEX: 62009CN0247
Language: mt
Date: 2009-07-07 00:00:00
Title: Kawża C-247/09: Talba għal deċiżjoni preliminari mressqa mill-Finanzgericht Baden-Württemberg (Ġermanja) fis- 7 ta’ Lulju 2009 — Alketa Xhymshiti vs Bundesagentur für Arbeit — Familienkasse Lörrach

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 233/5
            
         Talba għal deċiżjoni preliminari mressqa mill-Finanzgericht Baden-Württemberg (Ġermanja) fis-7 ta’ Lulju 2009 — Alketa Xhymshiti vs Bundesagentur für Arbeit — Familienkasse Lörrach
   (Kawża C-247/09)
   2009/C 233/08
   Lingwa tal-kawża: Il-Ġermaniż
   
      Qorti tar-rinviju
   
   Finanzgericht Baden-Württemberg
   
      Partijiet fil-kawża prinċipali
   
   
      Rikorrenti: Alketa Xhymshiti
   
      Konvenut: Bundesagentur für Arbeit — Familienkasse Lörrach
   
      Domandi preliminari
   
   
               (1)
            
            
               Fil-każijiet li ċittadin ta’ pajjiż terz jirresjedi legalment fi Stat Membru tal-Unjoni Ewropea u jaħdem fil-Konfederazzjoni Żvizzera, dan iċ-ċittadin, l-istess bħal martu, ċittadina ta’ pajjiż terz, huwa suġġett, fl-Istat Membru ta’ residenza, għall-applikazzjoni tar-Regolament (KE) Nru 859/2003/KE (1), bil-konsegwenza li l-Istat Membru ta’ residenza huwa obbligat japplika r-Regolamenti (KEE) Nri 1408/71 (2) u 574/72 (3) għall-imsemmi impjegat u għal martu?
            
         
               (2)
            
            
               Fil-każ ta’ risposta fin-negattiv għall-ewwel domanda: fiċ-ċirkustanzi msemmiija fl-ewwel domanda, l-Artikoli 2, 13 u 76 tar-Regolament (KEE) Nru 1408/71 u l-Artikolu 10(1)(a) tar-Regolament (KEE) Nru 574/72 għandhom jiġu interpretati fis-sens li, fl-Istat Membru ta’ residenza, l-għoti tal-allowance tal-familja jista’ jiġi rrifjutat lil omm, ċittadina ta’ pajjiż terz, minħabba l-fatt li hija għandha n-nazzjonalità ta’ pajjiż terz, minkejja li binha huwa ċittadin tal-Unjoni?
            
         
      (1)  Ir-Regolament tal-Kunsill (KE) Nru 859/2003, tal-14 ta’ Mejju 2003, li jestendi d-dispożizzjonijiet tar-Regolament (KEE) Nru 1408/71 u r-Regolament (KEE) Nru 574/72 għal ċittadini ta’ pajjiżi terzi li mhumiex diġà koperti b’dawk id-dispożizzjonijiet unikament minħabba ċ-ċittadinanza tagħhom (ĠU L 124, p. 1).
   
      (2)  Ir-Regolament tal-Kunsill (KEE) Nru 1408/71, tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU L 149, p. 2).
   
      (3)  Ir-Regolament tal-Kunsill (KEE) Nru 574/72, tal-21 ta’ Marzu 1972, li jistipula l-proċedura għall-implimentazzjoni tar-Regolament (KEE) Nru 1408/71 dwar l-applikazzjoni ta’ skemi ta’ sigurtà soċjali għal persuni impjegati u l-familji tagħhom li jiċċaqilqu fi ħdan il-Komunità (ĠU L 74, p. 1).